open-index/open-wikipedia-markdown huggingface dataset:
פוליקרבונט

שמאל|ממוזער|250px|תקליטור, עשוי מפוליקרבונט
**פוליקרבונט** הוא שם כללי למשפחת פולימרים סינתטיים תרמופלסטיים. פוליקרבונט בעל עמידות מעולה לנגיפה, עמידות טובה בחומרים חריפים וחום רב יחסית יחד עם תכונות שקיפות מצוינות, לעיתים טובות יותר משל זכוכית, למשל בסוג הפוליקרבונט הקרוי CR-39 ומשמש לאופטיקה. בשל כך השימוש בו נפוץ הן ליישומים ביתיים והן למוצרים הדורשים עמידויות מיוחדות.

## [[הרכב כימי]]
פוליקרבונט הוא פלסטיק שבו המונומרים קשורים זה לזה בקשרי קרבונט (-O-(C=O)-O-). ישנם 2 סוגי פוליקרבונט עיקריים : אליפטי וארומטי. פוליקרבונט המבוסס על ביספנול A (פנול מבוסס בנזן) עמיד ביותר לנגיפה עד כי ניתן לייצר ממנו חלונות חסיני ירי. עם זאת, עמידותו בשריטות נמוכה ולכן יש לצפות עדשות משקפיים, למשל, העשויות מפוליקרבונט, בציפוי קשה נגד שריטות.
שמאל|ממוזער|250px|היחידה החוזרת בפוליקרבונט המיוצר מביספנול A
תכונותיו האופטיות של הפוליקרבונט דומות לאלו של פולימתיל מתאקרילט (PMMA, אקריל או בשמו המסחרי "פרספקס") אך הפוליקרבונט אינו שביר ויקר יותר לייצור.

## יישומים
* הזרקה לתבניות לייצור מוצרים, לדוגמה : תקליטורים, עדשות משקפיים, מארזים לנגני מדיה דיגיטליים, ציוד מעבדה.
* שיחול לצינורות, מוטות ופרופילים.
* שיחול בין גלילים לייצור לוחות המעובדים עיבוד משני בוואקום פורמינג, כיפוף בחום, חיתוך לייזר, CNC וכדומה. מוצרים אופייניים מלוחות פוליקרבונט הם מגנים לכוחות שיטור, מסכות להגנה על הפנים, מארזים וקופסאות לציוד רגיש, ראדומים לאנטנות, שלטי פרסומת, גופי תאורה ומארזי מחשב (למשל זה של ה־MacBook).
* ייצור בקבוקי מים.
* בתעשיית הפלסטיק - לוחות, חלונות, סורגים שקופים, פרגולות ומחסומים.
* הפוליקרבונט משמש כיום בתעשיית הסמארטפונים, מכשיר הידוע שחלקי הפלסטיקה שלו מיוצרים מפוליקרבונט הוא ה־Samsung GALAXY s5.
* בתעשיית הרכב - לדוגמה: בדגם המכונית החשמלית **[[Estrima Birò]]** המיוצרת באיטליה - הדלתות הנשלפות עשויות מ"פוליקרבונט", בדגם מכונית הקונספט **[[לנצ'יה סיבילו]]** אשר הוצגה על ידי יצרנית הרכב האיטלקית לנצ'יה האיטלקית בשנת 1978 החלונות עשויים מפוליקרבונט

ביישומים החשופים למזג האוויר וקרינה אולטרה סגולה, מצופה הפוליקרבונט בדרך כלל בשכבה חיצונית של פולימר אחר חסין יותר לשריטות ומתוסף בתוספי הגנה כנגד קרינת השמש.

שמות מסחריים נפוצים של פוליקרבונט הם Lexan של ג'נרל אלקטריק, Makrolon של באייר, פלסן של פלרם ואחרים.

## קישורים חיצוניים

* 
* פוליקרבונט כחומר לשימוש בתעשייה באתר סורג הקסם
## הערות שוליים

קטגוריה:תרכובות אורגניות
קטגוריה:חומרי גלם
קטגוריה:פולימרים
קטגוריה:גרמניה: המצאות
קנטוריון

שמאל|ממוזער|250px|קנטוריון רומאי
**קנטוריון** (מלטינית: **centurio**, מהמילה הלטינית centum שמשמעותה מאה) או **שר-מאה** הייתה דרגה צבאית בצבא הרומאי.

בתחילה הייתה הקנטוריון דרגה במערך המאניפולוס, שהורכב מקבוצה הומוגנית של חיילים רגליים, בת שישים או מאה ועשרים חיילים, שעליהם היו מופקדים שני שרי מאה – אחד שימש כמפקד היחידה, והאחר כסגנו.

לאחר הרפורמות של גאיוס מריוס פיקד שר המאה על הקנטוריה, יחידה שהורכבה משמונים חיילים. שש קנטוריות הרכיבו קוהורטה, וכל לגיון הורכב בתורו מעשר קוהורטות. בקוהורטה הראשונה של הלגיון היו רק חמישה שרי מאה, כך שבכל לגיון היו 59 שרי מאה בסך הכול.

בדרך כלל היו הקנטוריונים חיילים שקודמו משורות הלגיונרים הפשוטים על ידי הטריבונים הצבאיים. פרימוס פילוס (מילולית: הכידון הראשון) נחשב לדרגה הגבוהה ביותר שקנטוריון יכול להגיע אליה. הקנטוריונים הוצבו בקוהורטות לפי בכירותם: שרי המאה הבכירים ביותר היו חלק מן הקוהורטה הראשונה, והזוטרים ביותר – מהקוהורטה העשירית. כאשר קנטוריון קודם, הוא הועבר לקוהורטה הבכירה הבאה.

בתחומי אחריותו של הקנטוריון היו ענייני השגרה של החיילים: לאמן אותם לקרב, לוודא שהם שומרים על הציוד שלהם במצב תקין ועל התנהגות ממושמעת. לקנטוריון הייתה סמכות שיפוט על חייליו במקרים של עברות פעוטות והוא יכול היה להטיל עונשים גופניים. ההיסטוריון צבי יעבץ מתאר את תפקיד הקנטוריון כרב-סמל מקצועי.

השירות כקנטוריון נתן לחייל אפשרות לניידות חברתית והזדמנות לשפר את מצבו באזרחות. עם השחרור הפך הקנטוריון לשעבר למגיסטראט בכיר במוניקיפיות ועלה בסולם החברתי לדרגת פרש. אחדים מהקנטוריונים אף הפכו לחברי הסנאט.

## ראו גם

### קנטוריונים היסטוריים

* אגאתיוס הקדוש
* לוקיוס ארטוריוס קסטוס

### בהקשר זה

* הצבא הרומי

## קישורים חיצוניים

* 

* ערך מקיף על הקנטוריונים 
* 

קטגוריה:הצבא הרומי
קטגוריה:דרגות צבאיות ברומא העתיקה
קטגוריה:עיסוקים קרביים
נואל מרטין

**נוֹאֵל מרטין** (**Noël Martin**; 1959 – 14 ביולי 2020) היה בריטי, שנפל קורבן לפשע שנאה של תקיפה על ידי ניאו נאצים.

## ביוגרפיה

מרטין נולד ב-1959 בג'מייקה. לאחר שהיגר לבריטניה, התגורר בברמינגהאם. ב-16 ביוני 1996, בעת ששהה בברנדנבורג, גרמניה, ועבד שם כפועל בניין, הותקף מרטין בגלל עורו השחום בידי ניאו נאצים, שהשליכו לבנת בטון על מכוניתו. הלבנה ניפצה את חלון הרכב והוא נפגע קשות בראשו ובעמוד השדרה, נותר משותק בארבע הגפיים (קואדריפלגיה), ונזקק לעזרה של 24 שעות ביממה.

מרטין התפרסם כשביקש בשנת 2006 סיוע בהתאבדות, על ידי המתתו בהמתת חסד. פרסומו גרר הפקה של סרט תיעודי על חייו, שהפיק ערוץ 4 הבריטי בשנת 2009.

נפטר ב-14 ביולי 2020.

## קישורים חיצוניים
* Roman Heflik. "Noel Martin's Final Struggle: Neo-Nazi Victim Battling to the Death", Der Spiegel, September 29, 2006

## הערות שוליים

קטגוריה:קורבנות פשעי שנאה
קטגוריה:קורבנות פשע בגרמניה
קטגוריה:בריטים שנולדו ב-1959
קטגוריה:בריטים שנפטרו ב-2020
התפלגות לוגיסטית

{s\left(1+e^{-(x-\mu)/s}\right)^2}\!|
מצטברת=\frac{1}{1+e^{-(x-\mu)/s}}\!|
תוחלת=\ \mu|
סטיית תקן=\frac{\pi}{\sqrt{3}}s\!|
חציון=\ \mu|
שכיח=\ \mu|
שונות=\frac{\pi^2}{3} s^2\!|
אנטרופיה=\ln(s)+2\,|
מומנטים=e^{\mu\,t}\,\mathrm{B}(1-s\,t,\;1+s\,t)\!עבור |s\,t|, פונקציית בטא|
אופיינית=e^{i \mu t}\,\mathrm{B}(1-ist,\;1+ist)\,for |ist||
גבנוניות=\ 6/5|
צידוד=\ 0
}}
**התפלגות לוגיסטית** היא התפלגות רציפה, שעד כדי הזזה וכיווץ, הקובעים את התוחלת והשונות, פונקציית ההתפלגות המצטברת שלה היא הפונקציה הלוגיסטית \ \frac{1}{1+e^{-x}}. צורת ההתפלגות דומה לזו של ההתפלגות הנורמלית, אך היא בעלת גבנוניות גדולה יותר (החריגות מהתוחלת הן גדולות ונדירות יותר).

## פונקציית ההתפלגות
ההתפלגות הלוגיסטית מאופיינת בשני פרמטרים, \mu (התוחלת) ו־s. פונקציית ההסתברות המצטברת של ההתפלגות היא הפונקציה הלוגיסטית המוזזת ב-\ \mu ומכווצת פי s:
:F_X(x) = \frac{1}{1+e^{-(x-\mu)/s}}\!

פונקציית הצפיפות היא הנגזרת של פונקציה זו:
:f_X(x) = \frac{e^{-(x-\mu)/s}}{s(1+e^{-(x-\mu)/s})^2}

למשתנה מקרי בעל התפלגות כזו יש תוחלת \mu, ושונות \frac{\pi^2s^2}{3}.

### פונקציית סיכון
פונקציית הסיכון (Hazard function) של ההתפלגות לוגיסטית היא:
:h(x)=\frac{1}{s(1+e^{-(x-\mu)/s})}\!

## שימושים
* בשחמט, דירוג השחקנים מחושב על פי התפלגות לוגיסטית במד הכושר.
* באקולוגיה, משמשת ההתפלגות הלוגיסטית לתיאור הגידול הטבעי באוכלוסיית מינים, התלוי בגודל האוכלוסייה הקיימת ובכמות המשאבים הזמינים.
* באפידמיולוגיה – לתיאור התפשטות מגפות.
* בפסיכולוגיה – לתיאור תהליכי למידה.
* תיאור האופן שבו טכנולוגיות, מקורות אנרגיה או מוצרי שיווק מסוגים שונים נפוצים ומחליפים אלו את אלו.

## קישורים חיצוניים

* 

לוגיסטית
ניקולאי ריומין

**ניקולאי ריומין** (ברוסית: **Николай Николаевич Рюмин**) (5 בספטמבר 1908, מוסקבה – 1942, אומסק) היה שחמטאי רוסי מהחזקים בשחקנים הסובייטים בשנות השלושים.

ריומין היה אלוף מוסקבה בשנים 1931, 1932,
1933/34 וב-1935.

ריומין שיחק שלוש פעמים בגמר אליפות ברית המועצות. בשנת 1931 הגיע למקום השני באליפות השביעית של ברית המועצות שהתקיימה במוסקבה עם 10/17 (ניצח: מיכאל בוטביניק). בין היתר ניצח את בוריס ורלינסקי שסיים במקום השלישי ואת פדור בוגאטירצ'וק.

בשנת 1933 חלק ריומין מקום 10-11 באליפות השמינית של ברית המועצות שהתקיימה בלנינגרד עם 10/19 (ניצח: מיכאל בוטביניק).

בשנת 1934/35 חלק ריומין מקום 3-4 עם פדור בוגאטירצ'וק באליפות התשיעית של ברית המועצות שהתקיימה בלנינגרד (ניצחו: גריגורי לבנפיש ואיליה רבינוביץ).

תוצאתו הבינלאומית הטובה ביותר של ריומין הייתה בלנינגרד בשנת 1934 עת חלק מקום שני עם פטר רומנובסקי ולפני מקס אויבה (ניצח: מיכאל בוטביניק).

בשנת 1935 ניצח ריומין בתחרות גטבורג. באותה שנה חלק מקום 11-14 בתחרות במוסקבה. (ניצחו: מיכאל בוטביניק וסאלו פלור). 

בשנת 1936 חלק מקום 7-10 בתחרות מוסקבה (ניצח: חוסה ראול קפבלנקה).

בשנת 1936 בריאותו התערערה והוא מת משחפת במהלך מלחמת העולם השנייה באומסק שבסיביר.

## הסתעפויות פתיחה על שמו
שמו של ריומין נקשר לשתי הסתעפויות פתיחה. הסתעפות ריומין בהגנה ההודית של המלכה שנותחה על ידו וכן על ידי אנדור לילינטל : 1. ד4 פו6 2. ג4 ה6 3. פו3 ב6 4. ז3 רב7 5. רז2 רב4+ 6. רד2 רה7 
הסתעפות מוסקבה או ראוזר בסיציליאנית קרויה לפעמים הסתעפות ריומין: 1. ה4 ג5 2. פו3 ד6 3. ד4 ג:ד4 4. פ:ד4 פו6 5. ו3

## קישורים חיצוניים

* תחבולות של ניקולאי ריומין , wtharvey.com
* ניקולאי ריומין, bidmonfa.com
* המשחק היחיד שקפבלנקה הפסיד על זמן- לריומין, geocities.com
* מידע כללי

## משחקים מוסברים (באנגלית)
### 1936
* חוסה ראול קפבלנקה מול ניקולאי ריומין, Revenge That Came Too Easy   Capablanca vs Riumin   Moscow 1936.16.5.1936,
* ניקולאי ריומין מול חוסה ראול קפבלנקה,  29.5.1936, Study The Endgame!   Riumin vs Capablanca   Moscow 1936.

## הערות שוליים


קטגוריה:שחמטאים רוסים
קטגוריה:שחמטאים סובייטים
קטגוריה:סובייטים שנולדו ב-1908
קטגוריה:סובייטים שנפטרו ב-1942
קטגוריה:רוסים שנפטרו משחפת
Titan (מנוע משחק)

**טיטאן** הוא מנוע משחק ל-PC שנעשה בו שימוש בעיקר במשחקי אסטרטגיה בזמן אמת בשנות ה-2000 המוקדמות.

המנוע פותח על ידי Stainless Steel Studios ועליו בנויים שני המשחקים הראשונים שלהם - Empire Earth ו-.

## קישורים חיצוניים
* 

קטגוריה:מנועי משחק
קטגוריה:משחקי אסטרטגיה ממוחשבים (זמן אמת)
שער סאלאריה

[ממוזער|250px|פורטה סאלאריה לפני הריסתו ב-[1871.]]
**שער סלאריה** (בלטינית: **Porta Salaria** - "**פורטה סאלאריה**") היה שער בחומת אורליאנוס שברומא. השער נהרס בשנת 1871, שוקם שנתיים לאחר מכן, ונהרס בשנית בשנת 1921.

## היסטוריה
שער סאלאריה נבנה כחלק מחומת אורליאנוס על ידי הקיסר אורליאנוס במאה השלישית. השער, ממנו יצאה הויה סאלאריה נובה (דרך סאלאריה החדשה), כלל פתח יחיד ומשני צדדיו מגדלי שמירה בצורת מחצית עיגול. בסמוך לשער היו גני סאלוסטיוס.

במהלך המאה החמישית שוקם השער על ידי הקיסר פלביוס אוגוסטוס הונוריוס, ונפתחו מעל הפתח שלושה חלונות גדולים.

מלך הויזיגוטים, אלאריק הראשון פרץ לרומא מבעד שער זה במהלך ביזת רומא בשנת 410.

במהלך ימי הביניים המשיך השער לפעול בשמו הרומי המקורי, ולא "זכה" לשם נוצרי בדומה לשאר שערי רומא.

ב-20 בספטמבר 1870 פרצו חיילי ממלכת איטליה מבעד לחומות העיר בין השער לבין שער פיה. השער נפגע בצורה קשה מחילופי הארטילריה, ונהרס בשנת 1871 בשל הפגיעה הקשה בו.

בשנת 1873 נבנה השער מחדש על ידי האדריכל וירג'יניו וספיניאני, אולם בשנת 1921 הוחלט להרוס את השער המשוחזר ולבנות באתר כיכר על מנת להקל על תנועת כלי הרכב.

במהלך הריסת השער בשנת 1921 נערכו באתרו חפירות ארכאולוגיות במסגרתן התגלו מערות קבורה שהיו לאורכה של ויה סאלאריה במאה הראשונה לפנה"ס.

## קישורים חיצוניים

* סמיואל בול פלאטנר, '''מילון טופוגרפי של רומא העתיקה''', הוצאת אוניברסיטת אוקספורד, 1929, בעמ' 416.

סאלאריה
שער טיבורטינה

**שער טיבורטינה** (בלטינית: **Porta Tiburtina**, השער הטיבורטיני), או **פורטה סן לורנצו** (**Porta San Lorenzo**) הוא שער בחומת אורליאנוס של רומא. בשער זה החלה ויה טיבורטינה .

## היסטוריה
במיקום בו ניצב השער ניצבה קשת שנבנתה על ידי הקיסר אוגוסטוס במפגש שלוש אמות מים – אקווה מרקיה , אקווה יוליה  ואקווה טפולה  – שעברו מעל ויה טיבורטינה.

מבנה הקשת תוקן בימי הקיסרים טיטוס וקרקלה, והקיסר אורליאנוס שילב אותו כשער בחומה שבנה סביב. בעת שלטונו של הקיסר הונוריוס, במאה החמישית שופץ השער ונוסף לו מבנה קדמי.

במהלך ימי הביניים נקרא שמו "שער סן לורנצו" משמה של הבזיליקה הסמוכה סן לורנצו פואורי לה מורה . השער זכה בכינויים נוספים, בהם "קאפו דה בווה" (Capo de' Bove) או "שער טאורינה" (Porta Taurina), היינו "שער השוורים" על שום תגליפי גולגולות השוורים שבראש השער.

בחזית השער נערך קרב ב-20 בנובמבר 1347, שניטש על השליטה ברומא, ובו גבר קולה די ריינצו על יריביו.

בסמוך לשער נמצאת כיום כנסיית סנטה ביביאנה .

## כתובות השער
[ממוזער|350px|מבט על השער מתוך הצד הפנימי של [חומות אורליאנוס. ניתן לראות את קשת השיש הלבנה שנבנתה על ידי אוגוסטוס]]

על השער שנבנה על ידי אוגוסטוס מצויות שלוש כתובות:
* בראש השער, על אמת המים **אקווה יוליה**, מופיעה הכתובת משנת 5 לפנה"ס:

:IMP(erator) CAESAR DIVI IULI F(ilius) AUGUSTUS PONTIFEX MAXIMUS CO(n)S(ul) XII TRIBUNIC(ia) POTESTAT(e) XIX IMP(erator) XIIII RIVOS AQUARUM OMNIUM REFECIT"

: אימ (פרטור) קיסר, בנו של יוליוס האלוהי, אוגוסטוס, פונטיפקס מקסימוס, קונסול בפעם ה-12, בעל הסמכות הטריבונית בפעם ה-19, אימפרטור בפעם ה-13, שיקם את התעלות של כל אמות המים.
* במרכז השער, על אמת המים **אקווה טפולה**, מופיעה כתובת המיוחסת לקיסר קרקלה אשר שיפץ את המבנה בשנת 212:

:IMP(erator) CAES(ar) M(arcus) AURELLIUS ANTONINUS PIUS FELIX AUG(ustus) PARTH(icus) MAXIM(us) BRIT(annicus) MAXIMUS PONTIFEX MAXIMUS AQUAM MARCIAM VARIIS KASIBUS IMPEDITAM purgato fonte excisis et perforatis montibus restituta forma adquisito etiam fonte novo Antoniniano in sacram urbem suam perducendam curavit

: אימפרטור קיסר מרכוס אורליוס אנטונינוס פיוס פליקס, אוגוסטוס, פרתיקוס מקסימוס, בריטניקוס מקסימוס, הביא לעירו את אקווה מרקיה על אף מכשולים רבים, לאחר שניקה את מקור המים, חתך וניקב הרים, שיחזר את דרכה, והביא מקור מים חדש.
* על אמת **אקווה מרקיה** (האמה התחתונה) מופיעה כתובת המציינת את שיקום האמה על ידי הקיסר טיטוס בשנת 79:

:IMP(erator) TITUS CAESAR DIVI F(ilius) VESPASIANUS AUG(ustus) PONTIF(ex) MAX(imus) TRIBUNICIAE POTESTAT(is) IX IMPerator) XV CENS(or) CO(n)S(ul) VII DESIG(natus) IIX P(ater) P(atriae) RIVOM AQUAE MARCIAE VETUSTATE DILAPSUM REFECIT ET AQUAM QUAE IN USU ESSE DESIERAT REDUXIT

:אימפרטור טיטוס קיסר, בנו של אספסיאנוס אוגוסטוס האלוהי, פונטיפקס מקסימוס, בעל הסמכות הטריבונית בפעם התשיעית, אימפרטור בפעם ה-15, קנסור, קונסול בפעם השביעית, נבחר בפעם השמינית, אבי המולדת, משקם תעלות אקווה מרקיה, אשר ניזוקו בשיני הזמן, והשיב להם את המים שפסקו מלזרום בהם

## קישורים חיצוניים

* 
* סמיואל בול פלאטנר, '''מילון טופוגרפי של רומא העתיקה''', הוצאת אוניברסיטת אוקספורד, 1929
* תמונות השער ומפות המסמנות מיקומו
* תיאור השער והכתובות עליו 

## הערות שוליים

טיבורטינה
גני סאלוסטיוס

[ממוזער|שמאל|250px|[הגאלי המתאבד, מוצג כיום בפאלאצו אלטמפס.]]
**גני סאלוסטיוס** (בלטינית: **Horti Sallustiani** - "הורטי סאלוסטיאני") הם גנים שהוקמו על ידי ההיסטוריון הרומאי סאלוסטיוס.

הגנים המעוצבים נבנו בצפון מערב העיר רומא, באזור שלימים הפך לרובע השישי של רומא בתקופת אוגוסטוס, בין גבעת פיניקיאן לגבעת הקווירינל, ובסמוך ל"ויה סאלאריה" ולימים גם לפורטה סאלאריה.

כיום האזור בו ניצבו הגנים - אזור "סאלוסטיאנו" - משמר את השם המקורי של המקום.

## היסטוריה
שטח הגנים נרכש על ידי סאלוסטיוס ככל הנראה ממשפחתו של יוליוס קיסר במאה הראשונה לפנה"ס. סאלוסטיוס, שהתעשר במהלך כהונתו כמושל פרובינקיית "אפריקה", הקים את הגנים לרווחת משפחתו. הגנים נותרו בבעלות משפחתו של סאלוסטיוס עד תקופת שלטונות של הקיסר טיבריוס אשר רכש את הגנים. הקיסר נרווה נפטר באחת הווילות שבגן בשנת 98. הגנים נהרסו במהלך ביזת רומא על ידי הגותים בשנת 410.
במהלך המאה ה-17 רכש לודויקו קרדינל לודוויזי, אחיינו של האפיפיור גרגוריוס החמישה עשר את שטח הגנים, והקים בהם את וילה לודוויזי. במהלך הקמת הוילה התגלו שרידי הגנים ופסלים רבים שניצבו בהם.

## תיאור הגנים
הגנים כללו מקדשים רבים וביתנים רבים, בהם מקדש לאלה ונוס, היפודרום ונימפאום. כמו כן הוצבו גנים פסלים רבים, אובליסק מצרי שהיה למעשה העתק רומי ולא אובליסק מצרי מקורי. אובליסק זה ניצב כיום בחזית כנסיית טריניטה דאי מונטי בראש המדרגות הספרדיות. בין היצירות שהתגלו בגנים ניתן למנות את כד בורגזה, שהתגלה במאה ה-16 ומוצג כיום במוזיאון הלובר, את "הגאלי הגוסס" ואת "הגאלי המתאבד" וכן את כס לודוויזי שהתגלה בשנת 1887 ואת כס בוסטון שהתגלה בשנת 1894.


Niobid Sallustiani Massimo Inv72274.jpg|הניובידית הפצועה, שהתגלתה באתר בשנת 1873 (מוצגת כיום במוזיאון הלאומי הרומאי)
Borghese Vase Louvre Ma86 n6.jpg|כד בורגזה
Dying gaul.jpg|הגאלי הגוסס המוצג במוזיאון הקפיטוליני
Image:Ludovisi throne Altemps Inv8570.jpg|כס לודוויזי (מוצג בפאלאצו אלטמפס)


הקיסר אורליאנוס, שהתגורר במבנים שבגנים, בנה בגנים את אכסדרת מיליאנסיס (בלטינית: porticus Miliarensis) אשר שימשה אותו לאימונים אישיים ולאימון סוסיו. אכסדרה זו, שמשמה עולה שאורכה היה 1,000 צעדים, לא נתגלתה, וייתכן שלא התקיימה, ומדובר באכסדרה שהייתה חלק מהדומוס אורוס.

## ראו גם
*גני לוקולוס
*גני למיה

## קישורים חיצוניים

*סמיואל בול פלאטנר, '''מילון טופוגרפי של רומא העתיקה''', הוצאת אוניברסיטת אוקספורד, 1929
## הערות שוליים

סאלוסטיוס
קטגוריה:סאלוסטיאנו
SolidWorks

**SolidWorks** היא תוכנת תיב"ם (CAD) תלת־ממדית מבית חברת SolidWorks Corporation (כיום חברת בת של חברת דאסו סיסטמס). 
התוכנה יצאה לשוק בשנת 1995, וכיום היא אחת התוכנות המובילות בתחום השרטוט המכני, והיא מערכת התכנון המכני הנמכרת ביותר בישראל.
לעומת אוטוקאד, המיועדת בעיקר לתחום האדריכלות והבניין, סולידוורקס פונה יותר לתחום המכונות וההנדסה המכנית, אך גם נפוצה בעולם בקרב מעצבים תעשייתיים.

בישראל משווקת התוכנה על ידי חברת סיסטמטיקס, שהוקמה ב-1979, וחברת סולידקם, המשווקת פתרונות מחשוב ותוכנות שרטוט וניהול לשוק הישראלי.

## היסטוריה ופיתוח
התוכנה פותחה על ידי חברת SolidWorks Corporation, שנוסדה בשנת 1993 על ידי ג'ון הירשטיק במסצ'וסטס, ארצות הברית. הגרסה הראשונה של התוכנה, SolidWorks 95, שוחררה בסוף שנת 1995 במטרה להפוך את טכנולוגיית התיב"ם התלת-ממדי לנגישה וקלה יותר לשימוש. בשנת 1997 נרכשה החברה על ידי חברת התוכנה הצרפתית דאסו סיסטמס , המפתחת גם את תוכנת התיב"ם המובילה CATIA. מאז הרכישה, SolidWorks ממשיכה להתפתח כחברת בת עצמאית יחסית בתוך דאסו סיסטמס, תוך התמקדות בשוק רחב של מהנדסים ומעצבים.

## מוצרים גרסאות ופלטפורמות

* SolidWorks Standard
* SolidWorks Professional
* SolidWorks Premium
* SolidWorks for Students
* SolidWorks Simulations
* SolidWorks Enterprise PDM
* 3DVIA
* DriveWorks
* SolidWorks Routing
* CircuitWorks
* eDrawings
*Solidworks Visualize
דאסו סיסטמס מרחיבה את ההיצע גם לפתרונות מבוססי מחשוב ענן תחת פלטפורמת 3DEXPERIENCE, המאפשרים עבודה שיתופית וגישה לכלים מכל מקום, בנוסף לגרסאות השולחניות המסורתיות.

## תעשיות ושימושים

בעוד שהתוכנה נפוצה מאוד בהנדסה מכנית ועיצוב תעשייתי, היא משמשת במגוון רחב של תעשיות נוספות, בהן תעופה וחלל, רכב, מוצרי צריכה, ציוד רפואי, אלקטרוניקה, אנרגיה ועוד.

התוכנה פופולרית גם בקרב יזמים וחברות סטארט-אפ בזכות קלות השימוש היחסית ומחיר נגיש בהשוואה לפתרונות תיב"ם אחרים, וכן במוסדות אקדמיים להכשרת מהנדסים ומעצבים.

## קישורים חיצוניים

* 
* SOLIDWORKS,  באתר של דאסו סיסטמס

* 

## הערות שוליים

קטגוריה:תוכנה לתכנון בעזרת מחשב
קטגוריה:תוכנות שהושקו ב-1995
אהרון בר

**אהרון בר** (Aron J. Barr; נולד ב-1939) הוא סופר, מתרגם ומו"ל ישראלי.

## ביוגרפיה
אהרון בר נולד בשנת 1939 בכפר יהושע.
בעת שירותו הצבאי, בסוף שנות ה-50, התעוור ואיבד אחת מידיו בעת שעסק בפירוק מוקשים. בשנת 1963 קיבל תואר ראשון בהיסטוריה ולימודי האסלאם מהאוניברסיטה העברית בירושלים. בשנים 1963–1968 למד היסטוריה, כלכלה וספרות אנגלית באוניברסיטת קולומביה בניו יורק, ובשנת 1970 קיבל תואר שני בפסיכולוגיה מהסיטי קולג' של ניו יורק.

בשנים 1969–1974 עבד כפסיכולוג שיקומי בניו יורק, ובישראל (במשרד העבודה ובמשרד הביטחון).

בשנת 1973 הקים את הוצאת "תמוז", שאותה הוא מנהל. כאשר הוצאת "תמוז" הוציאה את שלושה בסירה אחת (מלבד הכלב), בר הוא זה שתרגם את הספר מאנגלית. כמו כן תרגם בר מיצירותיהם של קורט הלבריטר, יז'י קושינסקי, רודיארד קיפלינג, אוסקר ויילד, צ'ארלס ומארי לם.

נשוי לאסנת ואב לשלושה ילדים.

## ספריו
כתב ספרי שירה, רומנים, סיפורים קצרים וספרי ילדים. כולם, מלבד הראשון, יצאו לאור בהוצאת "תמוז". כמו כן הוציא דיסק בו הוא מבצע שירים ידועים וכמה משיריו.
* **חמשירי זימה** (1973) (בשיתוף אריה סתיו)
* **למה לא נעשה זאת בדרכים: שירים קשים** (1975)
* **תסריט רומן** (1983)
* **אל תיסע לפניקס**, הוצאת תמוז, תל אביב, (1996)
* **אלוהים יעמוד בזה** (1999)
* **תינוק הזפת** (1999)
* **אליה - סיפור אהבה** (2002)
* **בית הלבבות המרוסקים** (2002)
* **מושחתולי**, איירה ליאת בנימיני-אריאל (2005)
* **משהו קרה בדרך לירושלים** (2006)

## מתרגומיו הבולטים
* **[[תפוז מכני (ספר)|תפוז מכני]]** מאת אנתוני ברג'ס
* **אני בסדר - אתה בסדר** מאת תומאס א' הריס
* **שלוש עשרה (13) מקטרות**, מאת איליה ארנבורג, הוצאת תמוז, 1981.
* **חיסול שירותים**, מאת טרונין, הוצאת תמוז, 1983.
* **האביר ואשת הנזיר קוקטייל צרפתי**, איורי פנים: יוני בן שלום, הוצאת תמוז, 1984.
* **[[שלושה בסירה אחת (מלבד הכלב)]]** מאת ג'רום ק. ג'רום, הוצאת תמוז, 1985
* **הענק וגנו**, מאת אוסקר ויילד, הוצאת סטימצקי-תמוז, 1987.
* **הציפור הצבועה**, מאת יז'י קושינסקי, הוצאת תמוז, 1974
* **גן הנביא**, מאת ג'ובראן ח'ליל ג'ובראן, הוצאת תמוז, 1982.
* **[[ג'וני שב משדה הקרב]]**, מאת דאלטון טרמבו (יחד עם לאה צבעוני), הוצאת תמוז, 1975.

## קישורים חיצוניים
* 
* 
* 

קטגוריה:מו"לים ישראלים
קטגוריה:סופרים כותבי עברית
קטגוריה:סופרים ישראלים
קטגוריה:משוררים ישראלים
קטגוריה:מתרגמים מאנגלית לעברית
קטגוריה:עיוורים ישראלים
קטגוריה:כפר יהושע: אישים
קטגוריה:בוגרי האוניברסיטה העברית בירושלים
קטגוריה:בוגרי הסיטי קולג' של ניו יורק
קטגוריה:ישראלים שנולדו ב-1939
ולדימיר פטרוב

**ולדימיר פטרוב** (ברוסית: **Владимир Михайлович Петров**) (27 בספטמבר 1907, ריגה, 26 באוגוסט 1943, קוטלאס)  שחמטאי לטבי-סובייטי. על שמו מכונה הפתיחה פטרוב (נקראת גם פתיחה רוסית).

פטרוב למד לשחק שחמט בגיל 13, גיל מאוחר יחסית, והתקדם במהירות. בשנת 1926 זכה באליפות ריגה וסיים במקום השלישי באליפות הלאומית. פטרוב חלק מקום 2-5, אחרי יצחק ויסטנייצקי, באליפות הראשונה של המדינות הבלטיות שהתקיימה בשנת 1931.

פטרוב ניצח בשנת 1931 בדו-קרב את מובשה פייגין +4 -1 =3 (+ ניצחונות – הפסדים = תוצאות תיקו). בשנת 1932 ניצח את ולדאס מיקאנס +2 -0 =1 והפסיד בהפרש קטן לרודולף שפילמן +1 -2 =5.
 
באליפות לטביה לשנת 1934 חלק פטרוב מקום ראשון עם פריציס אפשניק וניצח באליפויות לטביה בשנים 1935 ו-1937. פטרוב ניצח בתחרות הלסינקי בשנת 1936, וחלק מקום ראשון עם שמואל רשבסקי וסאלו פלור 
בתחרות קמרי 1937, שם הקדים את אלכסנדר אלכין, פאול קרס, אנדרה שטיינר, סבלי גריגורייביץ' טרטקובר, ראובן פיין, גדעון סטולברג ואחרים. בתחרות זו השיג פטרוב את תוצאתו הטובה ביותר. באותה שנה הגיע למקום השמיני והאחרון בתחרות זמרינג. בתחרות לודז' 1938 חלק פטרוב מקום 3-5, אחרי וסיה פירץ וסבלי גריגורייביץ' טרטקובר. בתחרות מרגייט 1938 הגיע למקום השלישי, אחרי אלכסנדר אלכין ורודולף שפילמן, אך ניצח את אלכין בהתמודדות ביניהם. בשנת 1939 פטרוב הגיע למקום השמיני מתוך 16 בתחרות קמרי-ריגה, וניצח בתחרות רוסאריו, לפני אריך אליסקסיס וולדאס מיקאנס.

ברית המועצות סיפחה את לטביה ב-17 ביוני 1940 בהתאם להסכם ריבנטרופ–מולוטוב משנת 1939. פטרוב היה ביקורתי אך שיחק גם תחת המשטר החדש, והגיע למקום העשירי מתוך 20 באליפות ברית המועצות לשנת 1940. 
בתחרות זו ניצח פטרוב את גריגורי לבנפיש ואלכסנדר קוטוב . באליפות לטביה שהתקיימה בריגה 1941 חלק פטרוב מקום שלישי-רביעי, ובמספר תחרויות חזקות הגיע למקום השני: מוסקבה 1941 אחרי יצחק מזל, מוסקבה 1942 אחרי איגור בונדרבסקי וסברדולסק 1942 אחרי ויאצ'סלאב רגוזין.
 
כאשר גרמניה הנאצית פלשה לברית המועצות ב-22 ביוני 1941, פטרוב לא היה יכול לחזור לאשתו וביתו בביתם בלטביה. הוא נשאר איפוא ברוסיה, ונעצר ב-31 באוגוסט 1942 תחת סעיף 58 בגין מתיחת ביקורת על ירידת רמת החיים בלטביה מאז הסיפוח הסובייטי. פטרוב נידון לעשר שנות מאסר במחנה עבודה. גורלו התברר רק בשנת 1989, עת נודע כי מת בקוטלאס ב-26 באוגוסט 1943 מדלקת ריאות.

## השתתפות באולימפיאדות
פטרוב שיחק בנבחרתה האולימפית של לטביה בשבע אולימפיאדות רשמיות ובאחת בלתי רשמית (מינכן 1936).

* בשנת 1936, באולימפיאדה השלישית הבלתי רשמית שהתקיימה במינכן, בלוח הראשון השיג תוצאה של +10 -3 =7

התוצאות של פטרוב בשנת 1939 מרשימות במיוחד: הוא סיים 19 משחקים בלוח הראשון ללא הפסד. בין המשחקים תיקו מול אלוף העולם אלכסנדר אלכין, תיקו מול אלוף העולם לשעבר חוסה ראול קפבלנקה ותיקו מול הכוכב העולה פאול קרס, וניצחונות מול ולדאס מיקאנס, רוברטו גראו,  סבלי גריגורייביץ' טרטקובר ומשה צ'רניאק.

## תחרויות בהן השתתף

## לקריאה נוספת

*Andris Fride, *Vladimirs Petrovs: A chessplayer's story from greatness to the gulags* (Caissa Editions)


## קישורים חיצוניים

* סקירה מפורטת של הספר על ולדימיר פטרוב,jeremysilman.com
* מידע כללי

קטגוריה:שחמטאים לטבים
קטגוריה:סובייטים שנולדו ב-1907
קטגוריה:סובייטים שנפטרו ב-1943
קריאטינין

**קריאטינין** (**Creatinine**) הוא תוצר של פירוק קריאטין פוספט בשריר.

הקריאטינין מיוצר בשיעור קבוע בגוף. מהדם הוא מסונן לנפרונים שבכליות וכמעט שאינו נספג מחדש, כך שרובו מופרש בשתן. מכיוון שכמותו מופרשת דרך השתן בצורה קבועה, הוא משמש למדידת תפקוד כליות. על ידי בדיקת ריכוז הקריאטינין בדם ובשתן (או מדידת ריכוזו בדם בלבד ושימוש בנוסחה הלוקחת בחשבון מדדים כגון גיל, משקל גוף ומין ביולוגי) ניתן לקבל אינדיקציה לגבי קצב הסינון לפקעיות הנפרונים. פינוי הקריאטינין התקין (ומכאן גם ערך הפילטרציה הגלומרולרית) הוא בין 100 ל-120 מ"ל לדקה.

## ראו גם
* בדיקת שתן

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:תרכובות ביוכימיות
קטגוריה:כליה
קו סימיאני

שמאל|ממוזער|150px|קו סימיאני אצל מבוגר
שמאל|ממוזער|150px|כף יד נורמלית של מבוגר
**קו סימיאני** הוא אנומליה אנטומית מינורית המתבטאת בצורת קו קפל העובר לכל רוחב כף היד. הקו הסימיאני נוצר בשלב מוקדם של התפתחות העובר בעקבות מיזוג בין שני הקווים הנורמליים העוברים אצל רוב בני האדם (קו החיים וקו הלב). הקו אופייני לפרימטים מתת הסדרה הסימיאנית ומכאן שם הכינוי.

הימצאות קו סימיאני אצל בני אדם, יכול להוות תסמין של מצבים רפואיים מסוימים כגון תסמונת אלכוהול עוברית (FAS) ושל פגמים גנטיים וטריזומיות כמו תסמונת דאון ותסמונת נונאן. ישנה שכיחות של 0.8% של התופעה ביד ימין ושל 1.3% ביד שמאל אצל אנשים בריאים, לעומת 71% ו-61% בהתאמה אצל בעלי תסמונת דאון. באופן כללי, התופעה שכיחה פי שניים אצל גברים מאשר נשים.

## ראו גם
*קריאה בכף היד

## קישורים חיצוניים

קטגוריה:מומים מולדים
קטגוריה:כפות ידיים
סלומון השני, קיסר אתיופיה

**סלומון השני** (בגעז: ሣሎሞን, בעברית: שלמה) היה קיסר אתיופיה ( 13 באפריל 1777- 20 ביולי 1779). היה בנו של אבטו אדיגו. מזוהה עם אותו סלומון שמתואר על ידי הנרי סאלט כאחד הקיסרים שעדיין היו בחיים בשנת ביקורו בשנים 1809–1810.

הוא נעשה קיסר בידי ראס גושו ו-וונד באווסאן לאחר שהדיחו את קודמו תקלה היימנות השני. ריצ'רד פאנקהארסט זוקף לזכותו את בניית כנסיית קדוס פאסילידס ("הקדוש פאסילידס") בגונדר. על פי אלקה גברו לפני שסלומון הודח הוא עוור.

## הערות שוליים

קטגוריה:אתיופיה: תקופת השופטים
קטגוריה:השושלת הגונדרית
קטגוריה:קיסרי אתיופיה
קטגוריה:מלכים אפריקאים
מורפינג

**מורפינג** (**Morphing**) הוא אפקט מיוחד בסרטים ובאנימציות, שבו דמות או אובייקט משנים את צורתם באופן הדרגתי ורציף. לרוב נעשה שימוש באפקט זה כדי להציג אדם אשר הופך לאדם אחר באמצעות קסם או טכנולוגיה מתקדמת כלשהי. בעבר היו משיגים אפקט זה באמצעות טכניקה של אפקט דהייה (Fade-out). מאז שנות השמונים המאוחרות, אפקט זה נוצר באמצעות תוכנת מחשב אשר מסוגלת לדמות שינויים הדרגתיים מציאותיים יותר.
ממוזער
## דוגמאות לשימוש במורפינג
השימוש הראשון בטכניקת המורפינג נעשתה בסרט "ווילו והנסיכה" (1988). נעשה שימוש בתהליך דומה שנה לאחר מכן בסרט "אינדיאנה ג'ונס ומסע הצלב האחרון" (1989).

נעשה שימוש רב בטכניקה זו בשנת 1991, בווידאו קליפ של מייקל ג'קסון "Black or White" ובסרטים "שליחות קטלנית 2: יום הדין" ו"מסע בין כוכבים 6: הארץ הלא נודעת".

תוכנת המורפינג הראשונה אשר יצאה לשוק הפרטי הייתה תוכנת "Morph" של חברת Gryphon אשר עבדה בסביבת מקינטוש. מאז שנת 1992 יצאו לשוק תוכנות מורפינג רבות והאפקט נהיה שכיח מאוד.

## קישורים חיצוניים

קטגוריה:גרפיקה ממוחשבת
קטגוריה:אפקטים מיוחדים בקולנוע
וטרלו (בלגיה)

**וָטֶרלוֹ** (בולונית: **Waterlô**, בצרפתית והולנדית: **Waterloo**) היא רשות מקומית ולונית, הממוקמת במחוז ברבנט הוולונית, בלגיה. נכון לשנת 2006, ברשות חיים כ-29,315 איש. סך הכול שטחה הוא 21.03 קילומטרים רבועים, בצפיפות של כ-1,394 איש לכל קמ"ר. נכנסה להיסטוריה כזירת הקרב בו הובס נפולאון בונפרטה מול הקואליציה האנטי-צרפתית השביעית, והוגלה לאי המבודד "סנט הלנה", שם סיים את חייו.  

אף על פי שווטרלו היא רשות עצמאית, היא משמשת בפועל כפרבר אמיד של בריסל. כרבע מתושביה זרים, ורבים מהם עובדים בבריסל, המרכז המנהלי של האיחוד האירופי. 

וטרלו היא מקום מושבו של בית הספר הבינלאומי סנט ג'ון, אחד מבתי הספר הוותיקים והגדולים בבלגיה. מטהו האירופאי של התאגיד הפיננסי "מאסטרקארד" גם הוא ממוקם בווטרלו.

## אטימולוגיה
שמו של המקום, ממקור הולנדי, ככל הנראה לקוח מהמילה "Water", שמשמעותה מים, והמילה Lo, שמשמעותה העתיקה היא יער. ככל הנראה, ההתיישבות המוקדמת באזור הייתה ליד יער ביצתי.

## קרב ווטרלו

וטרלו ידועה בעיקר בזכות **[[קרב ווטרלו]]** שנערך בה ב-18 ביוני 1815, בין הקיסרות הראשונה של נפולאון בונפרטה לבין הקואליציה האנטי-צרפתית השביעית (הממלכה המאוחדת, פרוסיה, אוסטריה ואחרות), בפיקודם העיקרי של ארתור ולסלי, הדוכס הראשון מוולינגטון וגבהרד לברכט פון בליכר. בעיירה ישנה מצבה בצורת אריה (המביט לכיוון צרפת), לזכר הקרב הנקרא **[[תל האריה]]** (צרפתית: La Butte du Lion). אטרקציות אחרות בעיירה הקשורות לקרב הן מוזיאון ולינגטון והכנסייה הקתולית של יוסף הקדוש, בה נאמר שוולינגטון התפלל לפני צאתו לקרב. כיום, נמצאים בכנסייה לוחות זיכרון לזכר הנופלים ההולנדים והאנגלים בקרבות.

## קישורים חיצוניים

* 

קטגוריה:ולוניה: יישובים
ציילון ההולנדית

המונח **ציילון ההולנדית** משמש לתיאור התקופה שבין 1685 ל-1798, בה שלטו ההולנדים על האי **ציילון**, המכונה כיום סרי לנקה.

החל בתחילת המאה ה-16 נשלטה ציילון באופן חלקי על ידי האימפריה הפורטוגזית, וחלקה האחר נשלט על ידי ממלכת סינהלה. שתי אלה נלחמו זו בזו ללא הפסק. הפורטוגזים קבעו תחילה את בירתם בקולומבו אך לאחר מכן העבירוה לעיר גאלה. הפורטוגזים נהגו יד קשה בילידי האי שהתגוררו בחלק שהיה בשליטתם, ומלכה של סינהלה פנה להולנדים לבוא לעזרתו. באותה עת לחמו ההולנדים בספרדים על עצמאותם, והפורטוגזים היו קשורים לאחרונים במסגרת האיחוד האיברי. המערכה השתלבה במלחמת הולנד–פורטוגל, והטמילים והסינהלים שיתפו פעולה אלה עם אלה כדי להרחיק בעזרתם של ההולנדים את הפורטוגזים מהאי.

לאחר גירוש הפורטוגזים מהאי, בגדו ההולנדים בתושבי האי והפכו הם לשליטיו. ההולנדים, כמו הפורטוגזים לפניהם, לא הצליחו להשתלט על פנים האי, אלא רק על חופיו. בשנת 1796, פלשו הבריטים לאי מחשש שתשתלט עליו צרפת המהפכנית, שכבשה את הרפובליקה ההולנדית ב-1795. ההולנדים שלטו על האי בקירוב כ-150 שנים.

## ראו גם
* גאלה

## קישורים חיצוניים

קטגוריה:סרי לנקה: היסטוריה
רני כהנא

**רני כהנא** (נולד ב-26 בפברואר 1947) הוא מאמן כדורסל ישראלי ותיק שאימן במשך שנים רבות בליגה הראשונה, ואף היה עוזר מאמן נבחרת ישראל בכדורסל. אביו היה אחד ממקימי מועדון הפועל חיפה בכדורסל.

## ביוגרפיה

בנערותו שיחק כהנא במדי קבוצת הנוער והבוגרים של הפועל חיפה, אך בשלב מסוים קיבל הצעה לאמן את קבוצת הנשים של המועדון בליגה הלאומית, בנוסף להיותו מאמן נוער במועדון. בעצת מאמנו דאז, מיכה שמבן הוא הבין שעדיף לו להתרכז באימון. כעבור 3 שנים חזר כהנא לאמן את קבוצת הבוגרים שבה שיחק והקבוצה עלתה שוב לליגת העל. ללא הפסד. לאחר מכן אימן כהנא את עפולה ואת הפועל גבת/יגור בליגה הראשונה, ובאביב 1976 היה למאמן הצעיר ביותר שזוכה בתואר בכדורסל הישראלי, כהנא הוליך את הקבוצה לזכייה בגביע המדינה. זאת הייתה הפעם הראשונה שקבוצה שאינה מכבי תל אביב או הפועל תל אביב זוכה בתואר בכדורסל הישראלי. כהנא אימן בין השאר את הפועל חיפה ומכבי חיפה, הפועל ירושלים, עירוני רמת גן, הפועל גלבוע/עפולה ועירוני נהריה. בשנת 1987 מונה כעוזרו של צביקה שרף בנבחרת ישראל והיה שותף לאליפות אירופה שהתקיימה ביוון. כן אימן כהנא את נבחרת הנוער של ישראל באליפות אירופה בבולגריה בשנת 1982 שנערכה בבולגריה. במשך עשר עונות היה מאמן של נבחרת ישראל לסטודנטים, כולל בשתי אוניברסיטת שפילד ובבפאלו ניו יורק שבה זכתה הקבוצה במקום הרביעי.

ב-1996 פרש כהנא מאימון פעיל, עקב קבלת תפקיד בכיר בחברת החשמל, וכעבור 3 שנים מונה לתפקיד המנג'ר בהפועל חיפה-נשר. בעונת 04/2003 מונה כמנהל מקצועי בהפועל תל אביב, כשתחתיו מאמן אריק שיבק. על אף תקציב גדול שהעמיד הבעלים ולדימיר גוסינסקי, הקבוצה לא שיחקה היטב, ושיבק פוטר ותחתיו מונה ארז אדלשטיין. לקראת עונת 2003/04 כהנא ואדלשטיין, בנו קבוצה שהתחרתה בהצלחה עם מכבי תל אביב, והנחילה לה את התבוסה הגדולה ביותר עד אז בהיסטורית הדרבים - 25 הפרש. בין שאר כוכבי הקבוצה ההיא נמנו ליאור ליובין, מתן נאור, יניב גרין, דרור חג'ג' והזרים מייקל רייט, וירג'יניוס פרצ'קביציוס ויסמין הוקיץ'.

בקיץ 2005 קיבל כהנא הצעה לשמש כג'נרל מנג'ר של אלופת אוקראינה - בי.סי. קייב, שהבעלים שלה, שחקן העבר אלכסנדר (סשה) וולקוב, הוא חבר אישי של כהנא.
כהנא הגיע למועדון עם חוזה לשלוש עונות שבעונה הראשונה הקבוצה הגיעה לראשונה בתולדותיה לפיינל פור של היורו קאפ שנערך בקייב, אך נוצחה בחצי הגמר על ידי חובנטוד בדלונה שזכתה בגביע. כהנא החל בהכנות לעונה השנייה אך עזיבת הספונסר הראשי עקב בעיות פוליטיות פנימיות גרמה לזעזוע במועדון ולקיצוץ מסיבי שאילץ את כהנא לסיים עבודתו במועדון.
כיום כהנא לא עוסק בכדורסל.
מחוץ לכדורסל מילא כהנא במשך שנים תפקיד בכיר באגף משאבי אנוש של חברת החשמל.

## קישורים חיצוניים

* רני כהנא באתר מנהלת ליגת העל
* 

קטגוריה:מאמני הפועל חיפה בכדורסל
קטגוריה:מאמני כדורסל ישראלים
קטגוריה:עובדי חברת החשמל
קטגוריה:מאמני מכבי חיפה בכדורסל
קטגוריה:מאמני הפועל ירושלים בכדורסל
קטגוריה:מאמני עירוני נהריה
קטגוריה:מאמני עירוני רמת גן
קטגוריה:בוגרי גימנסיה ביאליק
קטגוריה:מאמני הפועל עפולה בכדורסל
קטגוריה:מאמנים שזכו בגביע המדינה בכדורסל
קטגוריה:ישראלים שנולדו ב-1947
פילוסין

[שמאל|ממוזער|200px|[דוב צעצוע|דובי צעצוע מאריג פילוסין]]
**פילוּסין** הוא סוג של אריג שעיר, בדומה לקטיפה. שערותיו מבריקות, בעלות מגע משי, ארוכות יותר מקטיפה, וצפופות ממנה. משתמשים בו כיום בתעשיית ריפוד הרהיטים, וכן בייצור ביגוד, כובעים וצעצועים.

בשל מגעו הרך, נעשה שימוש רב בחומר בבובות ממולאות, כדוגמת דוב צעצוע, המשמשים כאובייקט מעבר. אומנים משתמשים בחומר ליצירת "צעצועי אומנות" (art toys או designer toys) במהדורות מוגבלות.

בתחילה יוצר הפילוסין מצמר מוהר אך זה הוחלף בחומרים שונים: צמר, כותנה או משי. כיום נהוג לייצר אותו מסיבים סינתטיים, כגון פוליאסטר.

ברוב השפות האירופאיות נגזר שמו מצרפתית **peluche -** כששמו, כפי שהפך לנפוץ באנגלית הוא **Plush** (נהגה: **פְּלַאש**).

## מקור השם

חוקרים מעריכים שמקור השם פלוסין מהעיר פלוסיום שבמצרים העתיקה. במהל בעת העתיקה התבססה כלכלת העיר וסביבתה על הפשתן שהיה מוצר מבוקש וסיביו, זרעיו וחלקים אחרים שימשו לייצור בד, צבע, נייר, רשתות דייג וסבון. הסופר, חוקר הטבע ואיש הצבא והצי הרומי פליניוס הזקן כותב על פשתן פלוסיום בספרו תולדות הטבע (בלטינית: Historia Naturalis) ואף נתן לו את השם הלטיני **linum Pelusiacum**. במשנה נאמר שהכהן הגדול היה לובש ביום הכיפורים בגדי פשתן יקרים ומשובחים מפילוסין.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:טקסטיל
קטגוריה:בדים
הומבורג (כובע)

[שמאל|ממוזער|150px|[הוגו רייזינגר אוחז בכובע הומבורג, 1907.]]
**הומבורג** (באנגלית: **Homburg**, בגרמנית: **Homburger**) הוא מגבעת לבד קשיחה אשר דומה מאוד לכובע טרילבי או פדורה, משום שלשלושתם יש קמט לאורך כיפת המגבעת, מֵחלקהּ הקדמי לחלקה האחורי. קצוות התיתורה שלו, לכל היקפה, מכופפים כלפי מעלה. הוא עשוי בדרך כלל מלבד, אבל גם מפרווה או מצמר. את כיפת המגבעת מקיף סרט עם פרפר.

קרנו של ההומבורג עלתה לאחר שאדוארד השביעי ביקר בעיר באד הומבורג בגרמניה, ורכש כובע מסוג זה. בשנות ה-30 של המאה ה-20 הכובע היה ידוע בבריטניה בכינוי "אנתוני אידן", על שמו של אחד השרים בממשלה הבריטית, ולימים ראש הממשלה. כיום ניתן להשיגו בצבעים רבים, אולם הצבעים הרווחים הם שחור, אפור וחום.

מבחינת מידת הרשמיות שלו נמצא כובע ההומבורג מתחת לכובע צילינדר, ומעל לפדורה. נוהגים לחובשו עם חליפת שלושה חלקים או טוקסידו.

"כובע הסנדק" (כפי שהוא מכונה לעיתים בארצות הברית) זכה לפופולריות הודות לסרטי מאפיה וגנגסטרים שנעשו בהוליווד. אמנים המשתייכים לסגנון ההיפ-הופ החזירו אותו לשימוש בשנות התשעים של המאה ה-20.

## הומבורג כ[[לבוש חרדי]]
[ימין|ממוזער|250px|הרב [חיים עוזר גרודזנסקי חבוש בכובע הומבורג]] ההומבורג מקובל כיום ככובע מאפיין לרבנים, דיינים וראשי ישיבות ליטאים וספרדים.

תצורה נוספת של הכובע היא הומבורג עם קמט מעוגל בכיפה, המקובלת בקרב חסידי סאטמר ושאר יוצאי הונגריה בברוקלין, בעיקר ככובע המשמש לימות השבוע.

## קישורים חיצוניים

* כובעים - מאגר מידע בתולדות הלבוש מאת עדינה רייך

קטגוריה:כובעים
קטגוריה:לבוש חרדי
קטגוריה:בגדי גברים
ילתא

**ילתא** הייתה אשתו של רב נחמן, אמורא בבלי בן הדור השלישי. היא הייתה בתו של רבה בר אבוה, שהיה אמורא חשוב ומבית ראש הגולה, ולפי חלק מהדעות היה ראש הגולה. רבה בר אבוה היה רבו המובהק של רב נחמן בעלה, ורב נחמן הוא האמורא היחיד המצטט משמו בתלמוד. לפי דעות אחרות לא הייתה ילתא בתו של רבה בר אבוה.

## אישיותה
ילתא הייתה אשה נבונה ולמדנית ומובאים בתלמוד סיפורים אודותיה. היא פנתה לבעלה בשאלה הבאה: "כל מה שאסרה התורה, התירה לנו דבר כמוהו (כלומר שטעמו כטעם הדבר האסור); אסור לנו דם, אך מותר לנו כבד; אסור לנו לשכב עם נידה, אך מותר לנו לשכב עם אשה בעת שיוצא ממנה דם טוהר; אסור לנו לאכול חֵלֶב של בהמה, אך מותר לנו חלב של חיה; אסור לנו לאכול בשר חזיר, אך מותר לנו לאכול את מוחו של דג השיבוטא; אסור לנו לאכול עוף ששמו גירותא, אך מותר לנו לשון של דג ששמו כוורא; אסור לשכב עם אשת איש, אך מותר להתחתן עם גרושה בחיי בעלה; אסור לשכב עם אשת האח, אך מותר לייבם אותה אם מת בעלה בלא בנים; אסור להתחתן עם גויה, אך היא מותרת לנו אם היא נשבתה במלחמה; מהו אם כן הדבר המותר שטעמו כטעם בשר בחלב האסורים באכילה"? רב נחמן השיב לה שלעטיני הפרה יש טעם של בשר שנתבשל בחלב.

מעמדם הרם של אביה ובעלה לצד עושרה הרב של משפחתה, גרמו לה כבוד וחשיבות רבה, כמסופר בתלמוד בכמה מקומות. כאשר כרעה ללדת, השרו עבורה רצועות צמר גפן בשמן זית והניחו אחת על פדחתה ואחת על רחמה, כדי להקל על חבלי הלידה. כאשר נקלע עולא לבית רב נחמן ולא הניח לילתא לשתות מכוס היין שאותה אחז, כהלכה, בעת ברכת המזון, כעסה ילתא, נכנסה למרתף היין ושברה ארבע מאות כדי יין. לפי הסבר המהרש"א, היא עשתה זאת כדי לבטא בכך, שאין היא כועסת על דבר גשמי – שתיית היין שנמנעה ממנה, אלא על דבר רוחני – שתיית כוס של ברכה.

ילתא היא אחת הנשים הבודדות המוזכרות בתלמוד בשמן והיא מייצגת באופן יוצא דופן במסורת חז"ל, אישה המשמיעה את קולה העצמאי ושיחסיה עם בעלה, רב נחמן, מבטאים שוויון והדדיות זוגית.

בחגים היהודיים, שבהם היה מתכנס הציבור בבית הכנסת לשמוע את דרשת החכם, היו נושאים את ילתא על כסא-אלונקה מיוחד, משום שפחדה ליפול. על אף שנשיאת אדם על כיסא מותרת רק לחכם גדול שהרבים צריכים לו, מסבירים הראשונים שאכן רבים היו צריכים לה מחמת חשיבותה בהיותה בתו של ראש הגולה ורעייתו של רב נחמן.

כשאנשי ראש הגולה (ממשפחתה) ציערו את רב עמרם חסידא והחליאו אותו, ילתא ארגנה לו את הנצרך לרפאותו.

## לקריאה נוספת
* הרבנית פנינה נויבירט, לדמותה של ילתא, מקוה.נט
*רוחמה וייס ואבנר הכהן, **אימהות בטיפול: מסע פסיכולוגי-ספרותי עם גיבורות התלמוד**, תל אביב: ידיעות ספרים, 2012; עמ' 29–75.
* רוחמה וייס, **ילתא**, הקיבוץ המאוחד, 2017.

## קישורים חיצוניים
* 
* 

## הערות שוליים

קטגוריה:נשים בתלמוד
קטגוריה:רבניות (נשות רבנים)
קטגוריה:אצולה יהודית
קטגוריה:יהודי בבל במאה ה-3
קטגוריה:יהודי בבל במאה ה-4
חיבוק חינם

[שמאל|ממוזער|250px|שתי נערות "מחבקות" ב[תל אביב]]
**חיבוק חינם** הוא שמה של יוזמה, שבמסגרתה אנשים מציעים חיבוקים לאנשים זרים בשטח ציבורי.

מקור הרעיון הוא בסידני שבאוסטרליה, שם קמה תנועת "חיבוק חינם" (אנגלית: Free hugs), ביוני 2004. הקמפיין התפרסם רבות בשנת 2006 באמצעות קליפ ביוטיוב, שצילם וערך חבר בלהקה האוסטרלית Sick Puppies, שאחד משיריה גם מלווה את הסרטון. הסרטון זכה לתפוצה עצומה של למעלה מ-77 מיליון צפיות נכון לתחילת שנת 2012.

מאז התפשט הרעיון למדינות רבות ובהן
יפן,
הרפובליקה הסינית,
איטליה,
סין,
גרמניה
צרפת, פולין,
בריטניה,
הודו,
אוגנדה,
ירדן,
הרפובליקה הדומיניקנית,
קנדה וישראל, בעיקר הודות לחשיפה התקשורתית הרבה שהוא קיבל. הקמפיין הוא דוגמה ל"פעולה אקראית של טוב לב" כלומר, פעולה שמטרתה היא אך ורק על מנת לגרום להרגשה טובה לאחרים.

## ראו גם
* מסיבת כרבולים

## קישורים חיצוניים

* 
* 
* 
* 
* 
* חיבוק במתנה, הבלוג של מפעילי היוזמה בכיכר רבין בישראל 

## הערות שוליים

קטגוריה:תנועות חברתיות
קטגוריה:התנהגות האדם
Hard Candy

***Hard Candy*** (בעברית: "**[[סוכרייה]] קשה**") הוא האלבום ה-11 של זמרת הפופ מדונה, והאלבום האחרון שלה עם חברת התקליטים האחים וורנר מאז תחילת הקריירה שלה ב-1983.

## רקע והפקה
מדונה החלה לעבוד על האלבום בתחילת שנת 2007 וכבר אז חתמה חוזה עבודה עם מפיקי מוזיקת ההיפ הופ המצליחים בארצות הברית (קניה וסט, טימבלנד, דנג'ה, פארל ויליאמס וג'סטין טימברלייק). יחד החלו לעבוד על אלבום ההיפ הופ הראשון שלה. האלבום זכה לקידום רחב ביותר בתחנות רדיו, תוכניות טלוויזיה ומגזינים רבים עוד בטרם יצא לחנויות.

## מכירות
תוך יום אחד מיציאתו, מכר האלבום מעל 70,000 עותקים בהולנד, 75,000 תוך שבוע בצרפת, 94,000 בבריטניה, 55,000 ביפן, 35,000 באוסטרליה ומעל 280,000 בארצות הברית. בסיכום כללי, מכר האלבום כמיליון עותקים ברחבי העולם בשבוע הראשון להוצאתו.

האלבום נכנס למקום הראשון במצעדים ב-27 מדינות: הולנד, אוסטרליה, איטליה, קנדה, גרמניה, בריטניה, צרפת, יפן, ספרד, צ'ילה, אוסטריה, פינלנד, אירלנד, דנמרק, שוודיה, דרום אפריקה, ברזיל, בלגיה, פורטוגל, סלובניה, סינגפור, הונג קונג, מקסיקו, ישראל, שווייץ ואיחוד האמירויות הערביות.

## הדלפות לאינטרנט
במהלך העבודה על האלבום, הצליחה מדונה לשמור על השירים בלי הדלפתם לרשת, עד שהסינגל הראשי שודר ברדיו צרפת בצורה לא חוקית בנובמבר 2007. בתחילת מרץ 2008 מצאו את דרכם לאינטרנט ארבעה שירים מהאלבום, בגרסאות חלקיות. האלבום המלא הצליח להישמר בחשאיות עד הוצאתו הרשמית.

## סינגלים
שמאל|ממוזער|225px|מדונה מופיעה עם השיר She's Not Me בסיבוב ההופעות שלה Sticky & Sweet Tour
* **[[4 Minutes]]** – יצא לאור ב-17 במרץ 2008 כסינגל הראשון מן האלבום. בשיר שיתפה מדונה פעולה עם טימבלנד וג'סטין טימברלייק. תוך זמן קצר הגיע השיר גם לרשת והחל לצעוד במקומות הראשונים במצעדים ברחבי העולם. הסינגל הפך למצליח והנמכר ביותר בקנדה. ברחבי העולם מכר בשבוע הראשון לצאתו כ-217,000 עותקים ומעל 600,000 תוך שבועיים ברחבי העולם. הסינגל החזיק במקום הראשון במצעדי המוזיקה ב-16 מדינות ובאתר יוטיוב, בו נוגן מעל מיליון פעמים בשבוע הראשון. הווידאו קליפ הרשמי יצא ב-4 באפריל 2008.
* **[[Give It 2 Me]]** – יצא לאור ב-15 ביולי 2008 כסינגל השני מן האלבום. השיר הגיע למקום הראשון במצעד שירי המועדונים של ארצות הברית.
* **[[Miles Away]]** – יצא לאור ב-17 באוקטובר 2008 כסינגל השלישי מן האלבום. השיר הגיע למקום השני במצעד שירי המועדונים של בילבורד.

## רשימת רצועות

## מיקומי שיא

## נתוני מכירות

## היסטוריית יציאות לאור

## קישורים חיצוניים

* 

## הערות שוליים

קטגוריה:אלבומי מדונה
קטגוריה:אלבומים באנגלית
קטגוריה:אלבומים שהופקו על ידי ג'סטין טימברלייק
קטגוריה:אלבומים שהופקו על ידי דנג'ה
קטגוריה:אלבומים שהופקו על ידי טימבלנד
קטגוריה:אלבומים שהופקו על ידי מדונה
קטגוריה:אלבומים שהגיעו למקום הראשון במצעד הבילבורד 200
קטגוריה:אלבומים שהגיעו למקום הראשון במצעד האלבומים האוסטרלי
קטגוריה:אלבומים שהגיעו למקום הראשון במצעד האלבומים הבריטי
קטגוריה:אלבומים שהגיעו למקום הראשון במצעד האלבומים הדני
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומי חברת וורנר רקורדס
באיג'יו

**בָּאיְגְ'יו** (בסינית: *[[שורש 106|白]]酒*, פין-יין: *báijiǔ*, מילולית: "*יין לבן" או "יין שקוף"*) הוא שמה של משפחה של משקאות חריפים מזוקקים שמקורם בסין. כל סגנונות המשקאות המזוקקים שמקורם בסין מכונים באיג'יו, ולכן קבוצה זו של משקאות קשה לאפיון.

כמו כל המשקאות המזוקקים, יצור הבאיג'יו מתחיל בתסיסה כהלית של פחמימה ולאחר מכן זיקוק נוזלי התסיסה כדי להגדיל את ריכוז האתנול. השמר המשמש להתססת באיג'יו מכונה בסינית צ'וּ (סינית: 麹, פין-יין: *Qū*), ואותו שמר משמש גם להתססת רוטב סויה וחואנגג'יו. סוג הבאיג'יו הנפוץ ביותר נקרא קאוֹליאנְג ומותסס מדורה, אך ישנם גם סגנונות באיג'יו המותססים מאורז, חיטה, שעורה ודוחן. לאחר התסיסה המשקה מזוקק ונמהל, ומבוקבק כשהוא מכיל 35%-60% אלכוהול בנפח.

## אופן הגשה
ממוזער
בסין לרוב מגישים את הבאיג'יו כשהוא חם או בטמפרטורת חדר בבקבוק חרס קטן. את המשקה הם מוזגים לכוסות קטנות. את הבאיג'יו ניתן לקנות בערכה הכוללת בקבוק, ערכת חימום וכוסות שתייה. אופן שתייתו של הבאיג'יו דומה מאוד לשל הוודקה, בכוסות קטנות לרוב בזמן ארוחה.

בשנים האחרונות החלו גם להגיש קוקטיילים המכילים באיג'יו, בעיקר בסין ובארצות הברית.

## סגנונות נפוצים
ישנם אין ספור סגנונות של באיג'יו בסין, אך ישנם ארבע קטגוריות שנחשבות מרכזיות בתרבות השתייה הסינית.

* באיג'יו בעל ארומה קלילה- סגנון זה נהוג בצפון מזרח סין ומאופיין בעפיצות המזכירה ג'ין וטעם עדין. הקאוליאנג, שהוא הסגנון הנפוץ ביותר של באיג'יו, משתייך לקטגוריה זו. הוא נפוץ בכל רחבי מזרח אסיה, אך אהוד במיוחד בטאיוואן.
* באיג'יו בעל ארומה חזקה- מקורו בסצ'ואן, הוא מאופיין בריח פירותי וטעם מורכב ונהוג לשלבו בארוחות בהם אוכלים אוכל חריף, כנהוג במטבח הסצ'ואני. זהו הסוג הפופולרי ביותר בסין, ונהוג להשוות אותו לרום ג'מייקני.
* באיג'יו בעל ארומה של רוטב- סגנון זה הוא הסגנון הייחודי ביותר ואינו דומה למשקאות מזוקקים אחרים. הוא בעל ריח עוצמתי וטעם אומאמי מורגש. העיר מאוטאי במחוז גוויג'ואו מפורסמת ביצור משקה זה, ולכן הוא לעיתים נקרא על שמה.
* באיג'יו בעל ארומה של אורז - סגנון זה נהוג בדרום מזרח סין ומזכיר סוג'ו. הוא נחשב עדין וחלק.

## קישורים חיצוניים

* 

## הערות שוליים

קטגוריה:משקאות מזוקקים
הלווייתו של האנרכיסט גאלי

**הלווייתו של האנרכיסט גאלי** (באיטלקית: **Funerali dell’anarchico Galli**) הוא ציור מאת האמן האיטלקי קרלו קארה. הציור נוצר בתקופה בה קארה היה פעיל בתנועה הפוטוריסטית, והוא משקף את הסגנון האמנות של התנועה.

הציור מתאר את הלווייתו של אנג'לו גאלי (Angelo Galli), פעיל פוליטי ואנרכיסט איטלקי אשר נהרג בידי המשטרה האיטלקית בזמן שביתה שנערכה במילאנו בשנת 1904. המשטרה, אשר פחדה כי מסע הלוויה של גאלי יהפוך להפגנה פוליטית, סרבה לאפשר למתאבלים להיכנס אל תחומי בית הקברות עצמו, ופיזרה את מסע הלוויה בכוח ובאלימות.

קארה, אשר היה נוכח באירועים, מתאר את הכאוס ואת המתח שבאירועים. דמויות האנשים ודמויות השוטרים על סוסים מתערבבות זו בזו והופכות לצורות גאומטריות דינמיות. קארה משתמש בציור גם בשפה גרפית, כדי לתאר את הכוח והאלימות שבסצנה. הוא משתמש בשרטוט של מעין קשתות או מעגלים בקו שחור, המדגישים את החלל כביטוי של העוצמה והאלימות של הגופים בחלל. בציור אף מופיעים דגלים שחורים הנישאים בידי ההמון, אלמנט גרפי התורם לתחושת האי סדר על ידי הוספת קווים אלכסוניים לקומפוזיציה.

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:ציור פוטוריסטי
קטגוריה:יצירות אמנות מודרניסטיות
קטגוריה:המוזיאון לאמנות מודרנית
קטגוריה:ציורים משנות ה-1910
קצין בינה רשתית

**קצין בינה רשתית**, או בקיצור הצה"לי **קַבָּ"ר**, הוא קצין מודיעין האחראי לסינון מידע מודיעיני בתחום הסיגינט, ועיבודו. הקב"ר פועל על פי רוב מול צוות אלחוטנים, משקלטים, ומתרגמים.

## הכשרה ותחומי אחריות
המיון וההכשרה לתפקיד מתבצעים ברובם לפני הגיוס לצה"ל בקורס טרום-צבאי. בוגרי הקורס משרתים כמש"קי בינה רשתית (מב"ר) בבסיסי היחידה השונים ברחבי הארץ וחלקם יוצאים לקורס קצינים וממשיכים בשירות בתפקידי קב"ר.

הקב"ר אחראי על זירה מסוימת, והוא האחראי לניהול מערך ההאזנה בבסיסו ולקביעת סדר העדיפויות בהאזנה, על פי הצי"ח ("ציון ידיעות חיוניות" - המידע הנדרש להשגה על ידי מפקדות ממונות). עבודת הקב"ר כוללת את הקביעה איזה חומר יתורגם לעברית ויופץ הלאה לגורמי המחקר. הקב"ר עורך את הידיעה, נותן לה כותרת ומחליט למי להפיצה.

עבודת הקב"רים מתבצעת במשמרות סביב השעון והיא תחת לחץ מתמיד, שכן ידיעות מסוימות הן בעלות חשיבות להפצה מיידית. על רקע כמות המידע הגוברת קיים קושי בפעולת הסינון ועבודת הברירה כך שתתבצע באופן יעיל ומהיר מבלי להחמיץ ידיעה חשובה.

בעיה אפשרית נוספת היא אובדן ניואנסים של תיאור מציאות במהלך סינון והכנת הדיווחים להפצה. כך למשל תיאר מישקה בן דוד כשל של העברת מידע דרך הקב"ר ערב מלחמת יום הכיפורים:

.

בשנים האחרונות סוגיה זו באה על פתרונה במידה רבה לאור "שבירת החומות" עם גופי המחקר וההערכה ויכולתם לגשת לחומרי מקור.

## שיוך יחידתי
בצה"ל משרתים קצינים אלה ביחידה 8200.

לעבודת הקב"רים חלק בסיכולים הממוקדים שביצע צה"ל החל מראשית המאה ה-21. על רקע זה הפכה עבודתה של יחידה 8200 בתקופה זו לצמודה מאוד לגופי המחקר והאופרציה, שכן היחידה מספקת לא מעט מהידיעות המודיעיניות הנוגעות לפעולות אלו.

בארצות הברית משרתים בעלי תפקיד זה ב-NSA.

## הקב"ר המזמר

**עמוס לוינברג**, ששימש כקב"ר ביחידה 848 (שמה שונה מאז ל"יחידה 8200"), שהה במוצב החרמון בתחילת מלחמת יום הכיפורים, נשבה יחד עם 31 מחיילי המוצב בעת שכוחות צנחנים סורים כבשו את המוצב, וסיפק לשוביו מידע סודי רב על צה"ל. על רקע המידע שסיפק כונה "הקב"ר המזמר".

## ראו גם
* אלחוטן
* מתרגם

## הערות שוליים

קטגוריה:מקצועות צבאיים
קטגוריה:יחידה 8200
קטגוריה:מודיעין צבאי
ייאסו הראשון, קיסר אתיופיה

**ייאסו הראשון** (געז: ኢያሱ, עברית: יהושע הראשון) ידוע גם בשם **ייאסו הגדול** קיסר אתיופיה 1682–1706, הוכתר בשם "אדים סגד" (געז: አድያም ሰገድ, עברית: לו הארץ משתחוות). ייאסו היה בנו של הקיסר שקדם לו יוהנס הראשון מהקיסרית סבלה וונגאל.

על פי ההיסטוריון ג.וו.ב. האנטינגפורד ייאסו: 

לפני שהוכתר לקיסר ייאסו היה מושל גוג'אם ונתמנה ליורש העצר בגיל 20. בשנה הרביעית לשלטונו הגנרל וולה והנזיר טבדן הכריזו על יסחק ייאסו כקיסר כאשר שמע זאת ייאסו הוא דיכא את המרד והרג את יסחק.

## שלטונו
ייאסו הקדיש את שלטונו לעניינים מנהלתיים והחזיק מועצות רבות ברחבי האימפריה האתיופית, דאג לענייני דת, שינה את שיטת המיסוי וחוקק חוקים רבים. 

ייאסו יזם מערכות צבאיות כנגד השנקלה ובזמן שלטונו האורומו הראשון כיהן בארמונו. ייאסו הטיל מצור על העיר מאסאווה שהייתה תחת האימפריה העות'מאנית כאשר שליט מאסאווה הטיל מס על סחורות מאתיופיה.

ההיסטוריון האתיופי סולומון גאטמון כותב ש:

גאטמון כותב גם שהמאמצים של ייאסו נשאו פרי ואפילו קיבל שני פעמונים כמתנה מהמושל ההולנדי של בטאוויה, שנתרמה לכנסיית דברה ברהן סלאסי בגונדר.

היחסים עם צרפת הוליך לבואו של רוקח צרפתי, שארל פונסה, שהגיע לבקשת ייאסו לטפל בו ובבנו שהיו חולים. הרופא הגיע לגונדר ב-21 ביולי 1699 ונשאר בגונדר משך תשעה חודשים. מששב לפריז ב-1704 צייר קווים לדמותו של ייאסו שהתפרסמו בספרו של ווליאם פורסט:

בזמן שייאסו היה במערכה צבאית כנגד האורומו בגוג'אם, ייאסו שמע שהפילגש שאהב קאדאסטה קראסטוס מתה. הקיסר החל להראות סימני דיכאון ופרש מתפקידו לאחד מאיי אגם טאנה. בתמיכת הקיסרית מלקוטוויט הכתירו את בנו של ייאסו תקלה היימנות. כאשר ייאסו שמע על הכתרת היימנות הוא החל לצעוד לעבר גונדר ונרצח בפקודת בנו הקיסר החדש.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:אתיופיה: תקופת התחייה
קטגוריה:השושלת הגונדרית
קטגוריה:קיסרי אתיופיה
קטגוריה:מלכים אפריקאים
קטגוריה:ילידי 1654
קטגוריה:נפטרים ב-1706
תקלה היימנות הראשון, קיסר אתיופיה

**תכלה היימנות הראשון** (בגעז: **ተክለ ሃይማኖት**, בעברית: צמח דת) היה קיסר אתיופיה בתאריכים 27 במרץ 1706 – 30 ביוני 1708. הוא הוכתר בשם "לעלה סגד" (בגעז: ለዓለ ሰገድ, בעברית: לו הקשת משתחווה). תקלה היה בנו של הקיסר שקדם לו ייאסו הראשון מהקיסרית מלכותווית. קיסר זה מכונה לעיתים קרובות בשם **ארגום תקלה היימנות** שפירושו **תקלה היימנות המקולל** מכיוון שרצח את אביו הקיסר ייאסו.

תקלה הוכתר לקיסר כאשר אביו פרש מתפקיד הקיסר והחל לחיות באי אגם טאנה. אמו הקיסרית מלקוטוויט תמכה במינויו, והוא הוכתר לקיסר בעיר הבירה גונדר. אביו התנגד למינוי בנו לקיסר ועל כן תקלה רצח אותו. 

בספטמבר 1707 החלה התקוממות בגוג'אם. מנהיג ההתקוממות הכריז על עצמו כקיסר אתיופיה בשם עמדה ציון השלישי והדיח את תקלה. לאחר שעמדה ציון נהרג, בקרב עקוב מדם במאציה בין תומכי תקלה לתומכי עמדה ציון, חזר תקלה לשלטון. שלטונו של תקלה היימנות היה שנוי במחלוקת משום שהחזיק בשלטון רק בזכות אמו, ותקלה נרצח על ידי תומכי אביו מבית המלוכה.

## הערות שוליים




קטגוריה:אתיופיה: תקופת התחייה
קטגוריה:השושלת הגונדרית
קטגוריה:קיסרי אתיופיה
קטגוריה:מלכים אפריקאים
קטגוריה:ילידי 1684
קטגוריה:נפטרים ב-1708
יסחק ייאסו

**יסחק ייאסו** הכריז על עצמו קיסר אתיופיה בשנת 1685 מידי הקיסר ייאסו הגדול, נתמך על ידי הגנרל וולה והנזיר טבדן מגונדג' אויבי ייאסו. בתגובה לכך ייאסו דיכא את המרד והוציא להורג את יסחק.

## הערות שוליים




קטגוריה:קיסרי אתיופיה
קטגוריה:אתיופיה: תקופת התחייה
קטגוריה:מלכים אפריקאים
קטגוריה:נפטרים ב-1685
אצה עמדה ציון

**אצה עמדה ציון** הכריז על עצמו קיסר אתיופיה בספטמבר 1707 מידי הקיסר תקלה היימנות הראשון בעיר יאבלה שבגוג'אם. עמדה ציון עשה את דרכו מגוג'אם אל הבירה גונדר שם יחד עם מבני משפחת המלוכה שכעסו על הקיסר תקלה שרצח את אביו ייאסו הגדול הפיל את תקלה, אך באותו החודש הגיח תקלה עם צבאו והדיח את עמדה ציון. במסורת האתיופית נהוג להוסיף את התואר **אצה** המתאר קיסר למורדים שטענו לכתר.

על פי ג'יימס ברוס מושל גוג'אם מטעם תקלה היימנות היה דירמאן והוא היה זה שהביס את עמדה ציון והבריח אותו מגונדר ולאחר מכן את תומכיו דרומית מהנילוס הכחול ומחוץ לגוג'אם וביאבלה השמיד אותם סופית והרג את עמדה ציון השלישי.

## הערות שוליים




קטגוריה:קיסרי אתיופיה
קטגוריה:אתיופיה: תקופת התחייה
קטגוריה:מלכים אפריקאים
קטגוריה:נפטרים ב-1707